واش عادي يشارك الملك محمد السادس فالقمتين الخليجية والعربية الطارئة اللي دعا ليها ملك السعودية سلمان بن عبد العزيز آل سعود قادة دول مجلس التعاون الخليجي والدول العربية. هاد القمتين غادية تكون نهار 30 ماي فمكة وجات “لبحث تداعيات الهجمات التي استهدفت السعودية ودولة الإمارات العربية المتحدة”. قمة جات فاجواء ما قبل الحرب فالخليج٬ امريكا محركة سفنها الحربية وطائراتها ودول الخليج كتحدث على “تهديدات ايرانية” والامارات والسعودية تعرضات للقصف. وحدة ضربو ليها جوجت السفن تجاربة فالفجيرة والثانية اي الرياض هجمو على منشآت نفطية. محمد السادس كان من المتوقع يمشي للسعودية مؤخرا ودابا مع هاد القمة ومع الرسالة اللي رسلها تضامنا مع الدولتين ماشي بعيد يكون حاضر. خصوصا ان هاد القمم ماشي ديال الهدرة وفيها غير نهار. الحضور كيعني حنا معاه يا الرياض ويا ابوظبي وفرصة نيت باش الامور ترجع كيف كانت بين الرباط وبين الدولتين الخليجيتين. 
واش غادي يشارك فيها محمد السادس. ملك السعودية دعا لقمة عربية واخرى خليجية فمكة